
Бүген Татарстан Республикасы Рәисе Рөстәм Миңнеханов Татарстан Республикасы Дәүләт Думасының төзелеш һәм ТКХ комитеты рәисе Сергей Пахомов белән очрашты. Очрашу Б.Рәмиев исеиендәге ИТ-паркта РЕБУС-2023: "Тарихи үзәктә төзелеш икътисады" халыкара форумы кысаларында узды.

Очрашуда төзелеш тармагын үстерү, төзелеш өлкәсендә административ киртәләрне киметү, күп фатирлы йортларга идарә итү системасын камилләштерү, торак-коммуналь хуҗалык инфраструктурасын модернизацияләү мәсьәләләре турында фикер алыштылар.

"Тарихи үзәктә төзелеш икътисады" РЕБУС 2023 халыкара форумы – тарихи мирасны һәм территориянең үзенчәлеген саклап, шәһәрләрнең тарихи үзәкләрендә бизнесның икътисадый активлыгын арттыру мәсьәләләре буенча карарлар эшләү максатында РФ төбәкләре һәм чит илләрнең үзара хезмәттәшлеге өчен мәйданчык. Форум 3-4 июльдә уза. Катнашу өчен 15 илдән һәм Россиянең 50 төбәгеннән 2 мең кеше чакырылган.
Рөстәм Миңнеханов Дәүләт Думасының Төзелеш һәм ТКХ комитеты рәисе Сергей Пахомов белән очрашты